กกต. พิจารณาการประกาศรายชื่อของ พลเอก ประยุทธ์ จันทร์โอชา เป็นผู้ถูกเสนอชื่อนายกรัฐมนตรี ในนามของพรรคพลังประชารัฐ ยืนยันการประกาศชื่อชอบด้วยกฎหมาย
กกต. พิจารณาการประกาศรายชื่อของ พลเอก ประยุทธ์ จันทร์โอชา เป็นผู้ถูกเสนอชื่อนายกรัฐมนตรี ในนามของพรรคพลังประชารัฐ ยืนยันการประกาศชื่อชอบด้วยกฎหมายการประชุมคณะกรรมการการเลือกตั้ง วันนี้ 20 มีนาคม 2562 คณะกรรมการการเลือกตั้งได้พิจารณา กรณีนายวิญญัติ ชาติมนตรี ขอให้คณะกรรมการการเลือกตั้งทบทวนการประกาศรายชื่อของพลเอก ประยุทธ์ จันทร์โอชา เป็นผู้อยู่ในบัญชีรายชื่อนายกรัฐมนตรีของพรรคพลังประชารัฐ ใหม่ และดำเนินการเพิกถอนชื่อบุคคลดังกล่าว โดย กกต.พิจารณาแล้ว มีมติด้วยคะแนนเสียงเอกฉันท์ เห็นว่า การประกาศชื่อ พลเอก ประยุทธ์ จันทร์โอชา เป็นผู้ได้รับการเสนอชื่อเป็นนายกรัฐมนตรี ชอบด้วยกฎหมาย เป็นไปตามรัฐธรรมนูญแห่งราชอาณาจักรไทย พุทธศักราช 2560 มาตรา 88 และมาตรา 89 และพระราชบัญญัติประกอบรัฐธรรมนูญว่าด้วยการเลือกตั้งสมาชิกสภาผู้แทนราษฎร พ.ศ. 2561 มาตรา 13 และมาตรา 14